CELEX: E2020C0007
Language: hu
Date: 2020-02-11 00:00:00
Title: Az EFTA Felügyeleti Hatóság7/20/COL határozata (2020. február 11.) eljárási szabályzatának módosításáról [2020/482]

2.4.2020   
            
            
               HU
            
            
               Az Európai Unió Hivatalos Lapja
            
            
               L 102/16
            
         
      AZ EFTA FELÜGYELETI HATÓSÁG7/20/COL HATÁROZATA
      (2020. február 11.)
      eljárási szabályzatának módosításáról [2020/482]
      AZ EFTA FELÜGYELETI HATÓSÁG,
      tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 13. cikkére,
      mivel a kollégiumnak az eljárási szabályzat 10. cikke értelmében titkos tanácskozásai és a kollégium üléseiről készült jegyzőkönyvek tartalma közötti határvonalak egyértelműbbé tétele érdekében kívánatosnak tűnik az eljárási szabályzat egyes elemeinek módosítása,
      A KÖVETKEZŐKÉPPEN HATÁROZOTT:
      
                  1.
               
               
                  Az eljárási szabályzat 9. cikke a következőképpen módosul:
                  
                              a)
                           
                           
                              az első bekezdés utolsó mondatában az „a napirend-tervezetbe” szövegrész helyébe a „minden későbbi hónap első ülésének napirendtervezetébe” szöveg lép;
                           
                        
                              b)
                           
                           
                              a második bekezdés az első mondat után az „A napirendtervezet titkos, és annak titkosságát meg kell őrizni.” mondattal egészül ki; továbbá
                           
                        
                              c)
                           
                           
                              a negyedik bekezdés a második gondolatjel után a „törölhet bármely pontot a napirendtervezetből, valamint” szöveggel egészül ki.
                           
                        
            
                  2.
               
               
                  Az eljárási szabályzat 11. cikke az első bekezdés után a következő új bekezdéssel egészül ki:
                  „A jegyzőkönyvnek az ülés kezdetén jóváhagyott napirenden kell alapulnia, és tartalmaznia kell a napirendi pontokról hozott érdemi döntéseket, azaz általában azt, hogy a javaslatot a kollégium elfogadta, elvetette vagy későbbre halasztotta-e, valamint azokat a pontokat, amelyeket a kollégium tudomásul vett.”
               
            
         Ez a határozat az elfogadásakor lép hatályba.
         Kelt Brüsszelben, 2020. február 11-én.
         
            
               az EFTA Felügyeleti Hatóság részéről:
            
            Bente ANGELL-HANSEN
            
               az elnök
            
         
         
            Frank J. BÜCHEL
            
               a kollégium tagja
            
         
         
            Högni KRISTJÁNSSON
            
               a kollégium tagja
            
         
         
            Carsten ZATSCHLER
            
               ellenjegyző igazgató, Jogi és Végrehajtási Ügyek Igazgatósága